Με μία απόφαση - καταπέλτη κατά του Η' Μονομελούς Πρωτοδικείου και της αθωωτικής ετυμηγορίας που είχε εκδώσει για τον Αρτέμη Σώρρα, ο Άρειος Πάγος αναίρεση την απόφαση. Έτσι πλέον, ο καταζητούμενος Σώρρας ή οι ακόλουθοί του δεν μπορούν να επικαλεστούν την επίμαχη απόφαση, καθώς από σήμερα θεωρείται ανύπαρκτη.

ADVERTISING

Όπως αναφέρει η Ολομέλεια του ανώτατου ποινικού δικαστηρίου, το Η' Μονομελές "εσφαλμένα και αντιφατικά δέχθηκε ότι δεν προκάλεσε ανησυχία και έλλειψη εμπιστοσύνης στους πολίτες η είδηση ότι (ο Αρτέμης Σώρρας) έχει αμύθητο ποσό το οποίο θα διαθέσει για την Ελλάδα, ενώ αντικειμενικά μια τέτοια είδηση προκαλεί ανησυχία στους πολίτες γιατί φέρεται ότι το κράτος δεν μπορεί να καλύψει τις υποχρεώσεις του ενόψει της δυσμενούς οικονομικής κρίσης".

Παράλληλα, κάνει λόγο για ελλειπή, εσφαλμένη και ασαφή αιτιολογία. Μεταξύ άλλων, στην απόφαση:

- δεν προσδιορίζεται με ποιό αμετάκλητο πληρεξούσιο είναι ο Αρτέμης Σώρρας διαχειριστής του ποσού των 600 δισεκατομμυρίων δολαρίων

- δεν αναφέρονται τα ακριβή στοιχεία των διεθνών γραμματειών που ο Αρτ. Σώρρας ισχυρίζεται πως έχει στην κατοχή του, ούτε και πού ακριβώς αυτά φυλάσσονται σε Τράπεζα του Καναδά

- δέχεται ότι το επίμαχο ποσό φυλάσσεται για πίστωση και χορήγηση της Ελλάδος, ενώ την ίδια στιγμή και τελείως αντιφατικά δέχεται ότι ο Αρτέμης Σώρρας σκοπεύει να χορηγήσει το ποσό αυτό στο Ελληνικό Δημόσιο με την μορφή δανείου διάρκειας 100 ετών και με επιτόκιο 0,5%

Υπενθυμίζεται ότι Πρόκειται για την περιβόητη απόφαση με την οποία το δικαστήριο ουσιαστικά έκρινε ότι ο Αρτέμης Σώρρας είναι διαχειριστής 600 δισεκατομμυρίων δολαρίων, αθωώνοντάς τον για το αδίκημα της διασποράς ψευδών ειδήσεων